新春有感寄常夷埔
作者：歐陽修
朝代：宋

paragraphs: 余生本羈孤，自少已非壯。
今而老且病，何用苦惆悵。
誤蒙三聖知，貪得過其量。
恩私未知報，心志已凋喪。
軒裳德不稱，徒自取譏謗。
豈若常夫子，一瓢安陋巷。
身雖草莽間，名在朝廷上。
惟余服德義，久已慕恬曠。
矧亦有吾廬，東西正相望。
不須駕柴車，自可策蔾杖。
坐驚顔鬢日摧頹，及取新春歸去來。
共載一舟浮野水，焦陂四面百花開。